Rīgas pilsētas Zemgales priekšpilsētas tiesai

Baložu ielā 14, Rīgā, LV-1048

Prasītājs: 
Jānis Ozols, 



personas kods 111111-11111,



dzīvo Bauskas ielā 1, dz. 111, Rīgā, LV-1004

Atbildētājs:
Ivars Upīte,



personas kods 222222-22222,



dzīvesvieta – nezināma 

Prasības pieteikums

par parāda piedziņu

2002. gada 01. janvārī es aizdevu Ivaram Upītem Ls 1000,00 (vienu tūkstoti latu). Par to mēs noslēdzām aizdevuma līgumu (pielikums Nr. 2), no kura redzams, ka aizdevuma atdošanas termiņš ir 2005. gada 01. janvāris. Diemžēl līdz pat šim brīdim Ivars Upīte nav sācis atmaksāt aizdevumu. Tā kā viņa dzīvesvieta man nav zināma, tad ceļu prasību saskaņā ar Civilprocesa likuma 27. pantu pēc pēdējās zināmās Ivara Upītes dzīvesvietas, kas bija Rīgā, Ceraukstes ielā 2, dzīvoklis 222. Informēju arī, ka saskaņā ar Aizdevuma līgumu bija noteikts līgumsods par aizdevuma atmaksas nokavējumu, kas ir Ls 1,00 (viens lats) par katru nokavējuma dienu. Līdz šim brīdim līgumsods ir sasniedzis Ls 30,00 (trīsdesmit latus). Saskaņā ar Civillikuma 1587. pantu tiesīgi noslēgts līgums uzliek līdzējam pienākumu izpildīt apsolīto. Tātad, Ivaram Upītem ir pienākums atdot man parādu. 

Pamatojoties uz Civillikuma 1587. pantu, Civilprocesa likuma 41. panta pirmo daļu, 44. panta pirmās daļas 1. punktu un 197. panta pirmo daļu, lūdzu: 

1) uzlikt par pienākumu Ivaram Upītem atmaksāt man parādu Ls 1000,00 un līgumsodu Ls 30,00;

2) uzlikt Ivaram Upītem par pienākumu atlīdzināt man tiesas izdevumus, tas ir, valsts nodevu;

3) uzlikt Ivaram Upītem par pienākumu atlīdzināt man izdevumus advokāta palīdzības samaksai.

Prasības pieteikumam pievienoto dokumentu saraksts:

1. Prasības pieteikuma noraksts atbildētājam.

2. Aizdevuma līguma kopija.

3. Kvīts par valsts nodevas samaksu. 

4. Dzīvojamās telpas īres līgums (uz 3 lapām). 

5. Kvīts par advokāta atlīdzību (uz vienas lapas).

Rīgā, 2005. gada 30. janvārī.

Jānis Ozols ______________________
